Diari Oficial de la Generalitat Valenciana


Sumari del DOGV 3526, del 28-06-1999 (1999/5252)

ORDRE de 25 de maig de 1999, de la Conselleria de Cultura, Educació i Ciència, per la qual es desglossen determinats ensenyaments de l'Institut d'Educació Secundària Eduardo Merelló de Sagunt-Port a l'Institut d'Educació Secundària Camp de Morvedre de Sagunt.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5252


Data del document
:   25-05-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Sagunt
    * ensenyament secundari

ORDRE de 25 de maig de 1999, de la Conselleria de Cultura, Educació i Ciència, per la qual es desglossen determinats ensenyaments de l'Institut d'Educació Secundària Eduardo Merelló de Sagunt-Port a l'Institut d'Educació Secundària Camp de Morvedre de Sagunt. [1999/Q5252]
  
L'Ordre de 23 de juliol de 1998, de la Conselleria de Cultura, Educació i Ciència, fixà, implantà i va establir el cessament de determinats ensenyaments en els instituts i seccions d'Educació Secundària de la Comunitat Valenciana.
  
La citada disposició, publicada en el Diari Oficial de la Generalitat Valenciana de 9 de setembre de 1998, establix que el cicle formatiu Desenrotllament d'Aplicacions Informàtiques s'implanta en l'Institut Camp de Morvedre de Sagunt i en l'Institut Eduardo Merelló de Sagunt-Port, amb efectes, respectivament, del curs 1998/1999 i 1997/1998.
  
Cal aclarir que en l'Institut d'Educació Secundària Eduardo Merelló de Sagunt-Port s'impartiren els citats ensenyaments tan sols en el curs escolar 1997/1998. En el curs acadèmic 1998/1999 es traslladaren els mencionats ensenyaments a l'Institut d'Educació Secundària Camp de Morverdre, per la qual cosa es necessari el cessament dels mencionats ensenyaments en l'Institut d'Educació Secundària Eduardo Merelló de Sagunt-Port i desglossar-los en l'Institut Camp de Morverdre de Sagunt. Els professors que impartien estos ensenyaments passen també a dit centre.
  
El Real Decret 2.112/1998, de 2 d'octubre, regula els consursos de trasllats d'àmbit nacional per a la provisió de places corresponents als cossos docents. En la disposició addicional 12 establix les condicions en què cal efectuar el desdoblament, desglossament i transformació totals o parcials que afecten funcionaris dels cossos de professors d'Ensenyament Secundari, tècnics de Formació Professional i cossos que impartixen ensenyaments de règim especial.
  
Fent ús de les atribucions que em conferix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Primer
  
1. Es desglossen de l'Institut d'Educació Secundària Eduardo Merelló de Sagunt-Port, codi 16232065, en l'Institut d'Educació Secundària Camp de Morverdre de Sagunt, codi 88791905, amb efectes del curs 1998/1999, els ensenyaments i l'alumnat del cicle formatiu Tècnic Superior en Desenrotllament d'Aplicacions Informàtiques.
  
2. Es desglossen de l'Institut d'Educació Secundària Eduardo Merelló, en l'Institut d'Educació Secundària Camp de Morverdre de Sagunt, amb efectes del curs 1998/1999, dos llocs de l'especialitat informàtica del cos de professors d'Educació Secundària.
  
3. La Direcció General de Personal realitzarà els tràmits administratius oportuns per a la redistribució del professorat que estava prestant servicis de forma definitiva en el centre d'origen.
  
Segon
  
Cessen en l'Institut Eduardo Merelló de Sagunt-Port, amb efectes del curs 1998/1999, els ensenyaments del cicle formatiu Tècnic Superior en Desenrotllament d'Aplicacions Informàtiques.
  
DISPOSICIÓ ADDICIONAL
  
Del que s'establix en la present ordre s'efectuarà la corresponent inscripció en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Centres Docents, d'Ordenació i Innovació Educativa i Política Lingüística, i de Personal perquè dicten les disposicions necessàries per a l'execució del que s'establix en esta ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, esdevindrà efectiva a partir del curs escolar 1998/1999.
  
València, 25 de maig de 1999
  
El conseller de Cultura, Educació i Ciència,
  
MANUEL TARANCÓN FANDOS